Liste over stortingsrepresentanter 2013–2017

Liste over stortingsrepresentanter 2013–2017 omfatter de som ble valgt til Stortinget ved stortingsvalget 2013 avholdt 9. september 2013. Listen opplyser også om fast møtende vararepresentanter for dem som er statsråder eller statssekretærer i regjeringen eller som har permisjon på grunn av verv i utlandet. Vararepresentanter som møter på grunn av svangerskapspermisjon, sykdom eller andre private forhold, er ikke med. Stortinget har totalt 169 representanter. Av disse er 150 distriktsmandat. I tillegg er det ett utjevningsmandat fra hvert fylke (i alt 19). 

Valgresultatet gav følgende partifordeling:

Alder og kjønn 

Gjennomsnittsalderen til representantene ved Stortingets åpning høsten 2013 var 46,4 år, omtrent det samme som etter de to foregående valgene. En større andel av stortingsrepresentantene var i aldersgruppen 45–60 år enn for befolkningen for øvrig. SVs representanter var de yngste med en gjennomsnittsalder på 39,0 år, mens Høyres representanter var de eldste med 48,7 år i snitt. Miljøpartiet De Grønnes ene representant var 59 år ved åpningen. Den yngste representanten var Sivert Bjørnstad (Frp) fra Sør-Trøndelag, født 3. oktober 1990 (23 år ved åpningen), mens den eldste var Svein Flåtten (H) fra Vestfold, født 14. oktober 1944 (68 år ved åpningen).

Det var 42 nye representanter. Gjennomsnittsalderen for disse var 43,9 år ved valgperiodens begynnelse.

67 av de valgte representantene, altså 39,6 prosent, var kvinner. Dette var like mange som i perioden før.

Presidentskapet 
Presidentskapet, som består av en stortingspresident og fem visepresidenter, er ansvarlig for planlegging og tilrettelegging av Stortingets arbeid. Det velges ved konstitueringen av Stortinget hver høst, men det er vanlig at de samme velges alle fire år i perioden.

Presidentskapet består av:
 Olemic Thommessen (H) var stortingspresident 
 Marit Nybakk (Ap), 1. visepresident
 Kenneth Svendsen (Frp), 2. visepresident
 Svein Roald Hansen (Ap), 3. visepresident
 Ingjerd Schou (H), 4. visepresident
 Line Henriette Hjemdal (KrF), 5. visepresident

Samtidig med valget av presidentskap velger Stortinget en sekretær og en visesekretær, som har ansvaret for føring av Stortingets forhandlingsprotokoller. Disse vervene innehas av henholdsvis Jette F. Christensen og Sylvi Graham.

Fordeling på komiteer 

Stortinget velger ved sammentreden en valgkomite med 37 medlemmer. Valgkomiteen fordeler så – etter forslag fra partigruppene – representantene (utenom stortingspresidenten) på de ulike fagkomiteene. Undervegs i stortingsperioden forekommer det at valgkomiteen gjør endringer i sammensetningen av fagkomiteene.

For perioden 2013–17 fattet valgkomiteen sitt hovedvedtak 18. oktober 2013. Endringer er gjort av komiteen 22. april, 19. juni, 2. oktober og 15. oktober 2014, samt 10. juni og 17. juni 2015.

Samtlige partier skal være representert i Kontroll- og konstitusjonskomiteen. For partier med få representanter er det derfor vanlig at medlemmet i denne komiteen også sitter i en annen komite.

Den utvidede utenriks- og forsvarskomité består av de ordinære medlemmene av utenriks- og forsvarskomiteen pluss Stortingets president og de gruppelederne som ikke allerede er medlemmer av komiteen. Valgkomiteen kan oppnevne flere medlemmer dersom hensynet til partienes forholdsmessige representasjon tilsier det. I perioden 2013–17 er det ingen slike ekstramedlemmer.

Gruppestyrer 

Partigruppene på Stortinget har gruppestyrer. Lederen for en slik gruppe betegnes gjerne som partiets parlamentariske leder. I perioden har det vært disse vært gruppenes ledere og nestledere:

Representantene 

Nedstående liste viser de 169 representantene som er valgt inn på Stortinget for perioden 2013–17. Nummereringen følger Stortingets rekkefølge med fylkene plassert alfabetisk, dog slik at begge Agder-fylkene er under A og begge Trøndelags-fylkene under T. Innen hvert fylke er det partienes oppslutning som avgjør rekkefølgen, idet en benytter en modifisert versjon av Sainte-Laguës metode til fordeling av plassene. Det siste mandatet i hvert fylke er et utjevningsmandat, markert med et 
kryss i kolonnen «Utj». Representantene har sete i salen i samme rekkfølge som den oppgitte nummereringen.

Tabellen kan sorteres etter samtlige kolonner ved å klikke på pilene i overskriftsfeltet.

Komiteenes fulle navn er: Arbeids- og sosialkomiteen, Energi- og miljøkomiteen, Familie- og kulturkomiteen, Finanskomiteen, Helse- og omsorgskomiteen, Justiskomiteen, Kirke, utdannings- og forskningskomiteen, Kommunal- og forvaltningskomiteen, Kontroll- og konstitusjonkomiteen, Næringskomiteen, Transport- og kommunikasjonskomiteen og Utenriks- og forsvarskomiteen.

Referanser

Eksterne lenker 

 Stortingets møtende representanter, fra Stortingets nettsted.

 Stortingsrepresentanter 2013-2017
Stortinget 2013–2017